APCO งบฯ Q3/58 กำไรลดเกือบ 40% หลังรายได้ลด-รายจ่ายเพิ่ม
APCO เผย Q3/58 กำไรลดลง 38% หลังรายได้ของบริษัทลดลง และค่าใช้จ่ายในการบริหารเพิ่มขึ้น โดยงบฯ Q3/58 กำไรสุทธิ 21.33 ลบ. ลดลง 38% จากปีก่อนที่มีกำไร 34.32 ลบ. ขณะที่ งวด 9 เดือนมีกำไร 63.65 ลบ. ลดลง 37% จากปีก่อนที่มีกำไร 101.40 ลบ. พร้อมปันผลเงินสด 0.05 บ./หุ้น XD 25 ส.ค.58 กำหนดจ่าย 8 ก.ย. 58
6 พ.ย. 2558

บริษัท เอเชียน ไฟย์โตซูติคอลส์ จำกัด (มหาชน) หรือ APCO รายงานผลการดำเนินงานไตรมาส 3/58 สิ้นสุดวันที่ 30 ก.ย.58 มีกำไรสุทธิ 21.33 ล้านบาท หรือมีกำไรสุทธิ 0.008 บาทต่อหุ้น ลดลง 38% จากช่วงเดียวกันของปีก่อนที่มีกำไรสุทธิ 34.32 ล้านบาท หรือมีกำไรสุทธิ 0.013 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 63.65 ล้านบาท หรือ 0.023 บาทต่อหุ้น ลดลง 37% จากช่วงเดียวกันของปีก่อนที่มีกำไรสุทธิ 101.40 ล้านบาท หรือ 0.04 บาทต่อหุ้น
โดยผลการดำเนินงวด 3 ที่มีกำไรลดลง เนื่องจากบริษัทมียอดขายลดลง แต่มีรายจ่ายในการบริหารงานเพิ่มขึ้น